**Հայտարարություն**

**Հայաստանի Հանրապետության ներքին գործերի նախարարությունը հրապարակում է անձնակազմի կառավարման գծով փորձագետ ներգրավելու վերաբերյալ**

**17/01/2023**

Փորձագետը ներգրավվում է ներքին գործերի նախարարության անձնակազմի կառավարման գործառույթների մասով հանձնարարականների կատարման համար:

**1․ Ծրագրով նախատեսված աշխատանքների համառոտ նկարագիրը՝**

 ՆԳՆ ձևավորմամբ պայմանավորված անձնակազմի կառավարման գործառույթների ապահովում և համապատասխան հանձնարարականների կատարում։

**2․ Փորձագետ ներգրավելու ժամկետն է 6 /վեց/ ամիս:**

Այն դեպքերում, երբ այդ պաշտոններն զբաղեցնում են պետական ծառայության պաշտոն զբաղեցրած այն անձինք, որոնք տվյալ պաշտոններին նշանակվել են իրենց զբաղեցրած պաշտոններից ազատվելուց հետո՝ յոթ աշխատանքային օրվա ընթացքում, տվյալ անձինք պահպանում են իրենց աշխատավարձը:

Այն դեպքերում, երբ այդ պաշտոնում նշանակվում են մինչև այդ պետական ծառայության պաշտոն չզբաղեցնող անձինք կամ այն անձինք, որոնք պաշտոնից ազատվել են ավելի վաղ ժամկետում, տվյալ անձանց վարձատրությունը սահմանվում է քաղաքացիական ծառայության մասնագիտական պաշտոնների երկրորդ ենթախմբին համապատասխանող սանդղակի առաջին մակարդակի հիմնական աշխատավարձի չափով։

**3․ Աշխատանքային պարտականություններն են`**

ՆԳՆ ձևավորմամբ պայմանավորված անձնակազմի կառավարման գործառույթների ապահովումը և համապատասխան հանձնարարականների պատշաճ և որակով կատարումը։

**4․  Փորձագետին ներկայացվող պահանջներն են՝**

1. բարձրագույն կրթություն.
2. հանրային ծառայության առնվազն մեկ տարվա ստաժ կամ մեկ տարվա մասնագիտական աշխատանքային ստաժ կամ անձնակազմի կառավարման գծով համապատասխան որակավորում․
3. անհրաժեշտ տեղեկատվության տիրապետում․
4. համակարգչով և ժամանակակից այլ տեխնիկական միջոցներով աշխատելու ունակություն:

**5․ Դիմումների ընդունման վերջին ժամկետն է 2023թ. հունվարի 19-ը ներառյալ:**

**6․ Աշխատավայրը` ք.Երևան, Նալբանդյան 130։**

**7. Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

**8․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն:

**9․ Դիմող քաղաքացիները պետք է ներկայացնեն հետևյալ փաստաթղթերը.**

·  դիմում ՀՀ ներքին գործերի նախարարի անունով ([դիմումի ձևը](https://www.mineconomy.am/media/21754/dimum%20dzev.docx) կցվում է),

·  հայտարարություն ([ձևը](https://www.mineconomy.am/media/21755/hayt-1.docx) կցվում է) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին,

·  տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրականներ (CV),

·  արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք,

·  մեկ գունավոր լուսանկար 3X4 սմ չափի,

·  անձնագրի կամ նույնականացման քարտի պատճենը։

**10․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով՝ նշելով, թե որ փորձագետի պաշտոնի համար է դիմում (առանց անվանման նշման դիմումները չեն դիտարկվի)։**

**11․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09.30-12.30-ը (բացի շաբաթ և կիրակի օրերից)։**

Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 313 կամ 306 սենյակ, հեռ.` 011-52-83-74, 010-59-64-56, էլեկտրոնային փոստի հասցեն kadrer@police.am):